ടോക്യോ പാരലിമ്ബിക്സ് വെള്ളി മെഡല് നേടിയ ഭവിന പട്ടേലിന് 31 ലക്ഷം പാരിതോഷികം ടോക്യോ പാരലിമ്ബിക്സില് വെള്ളി മെഡല് നേടിയ ഇന്ത്യന് താരം ഭവിന ബെന് പട്ടേലിന് 31 ലക്ഷം രൂപ പാരിതോഷികമായി നല്കുമെന്ന് ടേബ്ള് ടെന്നിസ് ഫെഡറേഷന് ഓഫ് ഇന്ത്യ പ്രഖ്യാപിച്ചു. ടി.ടി.ബി.ഐ അധ്യക്ഷനും ഹരിയാന ഉപമുഖ്യമന്ത്രിയുമായ ദുഷ്യന്ത് ചൗട്ടാലയാണ് ഇക്കാര്യം അറിയിച്ചത്. ഫൈനലില് ചൈനയുടെ ഷൗ യിങ്ങിനോട് നേരിട്ടുള്ള സെറ്റുകള്ക്ക്3 0 നായിരുന്നു ഭവിനയുടെ തോല്വി.ക്ലാസ് ഫോര് വനിതാ ടേബിള് ടെന്നീസ് സെമിയില് ചൈനയുടെ ലോക മൂന്നാം നമ്ബര് താരം ഷാങ് മിയാവോയെ അട്ടിമറിച്ചാണ് ഭവിന ഫൈനലിലേക്ക് യോഗ്യത നേടിയത്. 34 കാരിയായ ഭവിന അഹമ്മദാബാദ് സ്വദേശിനിയാണ്. ഇതാദ്യമായാണ് ഒരു ഇന്ത്യന് താരം പാരാലിമ്ബിക്സ് ടേബിള് ടെന്നീസില് മെഡല് സ്വന്തമാക്കുന്നത്. ഇത്തവണത്തെ ആദ്യ മെഡല് കൂടിയാണിത്.2016ല് ദീപ മാലിക് ഷോട്പുടില് വെള്ളി നേടിയിരുന്നു.